Subcomisia pentru validarea mandatelor din Camera Deputaţilor, formată din Eugen Nicolicea (PSD), Marcel Ciolacu (PSD) şi Valeria Schelean (PNL), a aprobat, marţi, validarea mandatului lui Liviu Dragnea. Votul a fost doi la unu.

Cei 30 de membri ai Comisiei de validare a mandatelor deputaţilor s-au împărţit în nouă subcomisii, fiindu-le repartizate, alfabetic, mai multe circumscripţii ai căror deputaţi trebuie validaţi.

Dosarul lui Liviu Dragnea a fost repartizat subcomisiei numărul 8, din care fac parte Eugen Nicolicea (PSD), Marcel Ciolacu (PSD) şi Valeria Schelean (PNL).

Deputatul PNL Gabriel Andronache a anunţat că liberalii vor contesta în această subcomisie validarea mandatului lui Liviu Dragnea, ceea ce s-a întâmplat.

Decizia finală va fi luată apoi în plenul întregii comisii, la finalizarea procedurilor. Ultima procedură presupune ca mandatul să fie validat prin vot final în plenul Camerei.

PNL a anunțat duminică că vrea să ceară marţi comisiei de validare a Camerei Deputaţilor ca mandatul preşedintelui PSD, Liviu Dragnea, să fie invalidat. Liberalii invocă un articol din regulamentul Camerei care face referire la fraude electorale condamnate definitiv.

Liviu Dragnea a fost condamnat cu suspendare pentru fraudarea referendumului privind demiterea lui Traian Băsescu din 2012.

Social-democraţii susţin însă că acest articol se referă doar la condamnările pe fapte comise în ultimul proces electoral.

Surse: News.ro, Digi24

Citiți și:

Invalidarea mandatului lui Dragnea. Adrian Moraru: „O interpretare fără sens”

Traian Băsescu: Votăm împotriva lui Liviu Dragnea

Pierde Dragnea mandatul de deputat? Răspunsul lui Tăriceanu

PNL va cere invalidarea mandatului de deputat obținut de Liviu Dragnea

L. Dragnea riscă să nu intre în Parlament din cauza condamnării pentru fraudă electorală